section_heading: Rimska villa rustica u Červar Portu
paragraph_text: Sjeverozapadni dio kompleksa također je imao zidove usmjerene u pravcu sjever-jug. Perimetarni zidovi djelomično su sačuvani, a cijela je građevina bila na uzvišenom području. U ranijoj fazi villae rusticae izgrađena je četvrtasta građevina – uljara iz 2. stoljeća. U dvije prostorije na vrhu blagog uzvišenja pronađeni su ostaci podložaka tijeskova, te je sjeverna prostorija bila popločana opekama. Kroz sjevernu je prostoriju protjecala tekućina u bazene za taloženje. Dolaskom kršćanstva te slabljenjem Rimskog Carstva ova je vila polako propadala, da bi krajem VI. stoljeća u potpunosti bila napuštena. No vila u Červar Portu vrlo je dobar primjer razvitka rimske vile na zapadnoj obali Istre.